My Lovely Driver

My Lovely Driver ialah sebuah drama televisyen Malaysia 2024 terbitan Sha's Media Sdn. Bhd. yang diarahkan oleh Ayie Mustafa. Ia dibintangi oleh Hisyam Hamid dan Trisha Ooi. Drama ini memulakan tayangan perdana di Slot Akasia, TV3 pada 16 Februari hingga 14 Mac 2024, menggantikan Cinta Bersemi Di Wadi Safiyyah.

 Sinopsis 
Mengisahkan tentang Adly (Hisyam Hamid) yang masih trauma dengan kejadian kemalangan yang dialaminya lima tahun lepas dan melibatkan kematian seorang wanita. Kejadian ini menyebabkan dia sukar untuk memandu dan menyebabkan Adly menggunakan perkhidmatan e-hailing untuk kemana-mana sahaja. Ketika Adly ingin menggunakan khidmat pemandu kereta sendiri itu, dia juga telah berkenalan dengan Sam (Trisha Oii).

Sam mempunyai banyak tanggungan di rumah, termasuk tanggungjawab untuk melunaskan hutang arwah ayahnya sehingga dia terpaksa mencari kerja tambahan. Sam tekad untuk menambah pendapatannya dan tidak boleh hanya bergantung kepada perniagaan atas taliannya. Jojo (Sera Melissa) memberi sokongan kepada Sam untuk menjadi pemandu E-hailing sepenuh masa sementara Jojo membantu perniagaannya.

Pertemuan pertama Adly dan Sam sebagai pemandu dan penumpang bagaikan sebuah takdir untuk mereka apabila Adly berasa selesa dengan kehadiran Sam dalam hidupnya. Dia telah mengupah Sam untuk menjadi pemandu peribadinya dan di samping itu Adly juga dapat mempelajari lebih banyak mengenai perniagaan daripada Sam. Adakah akan ada sesuatu di antara mereka? Dapatkah Adly pulih daripada trauma dengan kehadiran Sam?

Pelakon
 Hisyam Hamid sebagai Adly
 Trisha Ooi sebagai Sam (Samsiah)
 Silfeny Osman sebagai Intan Zara
 Razzuan Rosli sebagai Don
 Wan Raja sebagai Azman
 Faye Kusairi sebagai Mira
 Sera Melissa sebagai Jojo
 Wan Nor Azlin sebagai Aloyah
 Raja Azmi sebagai Datin Suraya
 Azman Jantan sebagai Dato Razak 
 Mahat sebagai Tuan Aziz
 Azza Zawari sebagai Rohani
 Wanns Ahmad sebagai Benjy
 Sefik Khair sebagai Ben
 Rashdan Baba sebagai Pak Rawa
 Ameerul Asyraf sebagai Mike
 Izzendra sebagai Aini 
 Amai Kamarudin sebagai Chai 
 Nell Nazry sebagai Dr Azren
 Ainin Batrisya sebagai Sahara
 Ikhwan sebagai Hadi
 Kween Keela sebagai Effa
 Fauzi Nawawi sebagai Arif 
 Badrul Muhayat sebagai Ayah Azmi Tikus

Pautan luar

Kategori:Rancangan TV3

 Rujukan 

 "Drama My Lovely Driver" MyInfoTaip. Dicapai pada 16 Februari 2024

Kategori:Siri drama televisyen Malaysia berbahasa Melayu 2024
Kategori:Rancangan TV3